Taigablomsterfluer

Sphecomyia vespiformis
 Sphecomyia vittata

Taigablomsterfluer (slekten Sphecomyia) er en gruppe av fluer som tilhører familien blomsterfluer (Syrphidae). Slekten omfatter 9 kjente arter, en av dem forekommer i Norge. De er knyttet til skog.

Utseende (Sphecomyia vespiformis) 
Store (15–18 mm), slanke, svært vepselignende blomsterfluer. På farge er de gule og svarte. Hodet er kort og bredt, fasettøynene nakne. De støter nesten sammen hos hannene, men er bredt skilte hos hunnene. Antennene er festet på et framspring på panne. Hos den europeiske arten er det to innerste leddene av den mørke antennen forlenget, slik at antennen blir tydelig lengre enn resten av hodet. Det tredje leddet er ganske lite. De amerikanske artene, bortsett fra Sphecomyia vittata, har kortere antenner. Ansiktet er nesten flatt, med en bred, blankt svart stripe i midten, tett gult bestøvet på sidene. Thorax er nesten kvadratisk, svart og korthåret. Skuldrene og et par lengdestriper foran og bak er gule. Scutellum er gult med svart bakkant. Bakkroppen er avlang, svart, bakkanten av hvert ledd smalt gult. I tillegg har det andre til og med fjerde leddet brede, gule tverrflekker som nesten møtes i midten og danner et gult tverrbånd. Beina er brungule, nokså slanke. Vingene er slanke, området fra vingespissen til vingemerket er gråbrunt.

Levevis 
Sphecomyia vespiformis lever i eldre blandingsskog med mange døde trær. Larven utvikler seg trolig i gadd og stubber av osp og andre løvtrær, trolig i forholdsvis tørr, morken ved. Larveutviklingen tar trolig flere år. De voksne fluene flyr i mai-september og besøker blomster.

Utbredelse 
Åtte av de ni artene lever i Nord-Amerika. Den niende, Sphecomyia vespiforme, er utbredt fra Norden østover gjennom Baltikum og Russland til Stillehavet. Den er funnet noen få ganger i Sør-Norge.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Xylotini 
 slekten taigablomsterfluer, Sphecomyia Latreille, 1829
 Sphecomyia brevicornis Osten Sacken, 1877
 Sphecomyia columbiana Vockeroth, 1965
 Sphecomyia dyari Shannon, 1925
 Sphecomyia fusca Weisman, 1964
 Sphecomyia nasica Osburn, 1908
 Sphecomyia occidentalis Osburn, 1908
 Sphecomyia pattonii Williston, 1882
 taigablomsterflue, Sphecomyia vespiformis (Gorski, 1852) – den palearktiske sone
 Sphecomyia vittata (Wiedemann, 1830) – Nord-Amerika

Litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.

Eksterne lenker 
  
 www.syrphidae.com/ – the Syrphidae website 
 Norsk entomologisk forening – for deg som vil lære mer om insekter.
 Bilder av Sphecomyia vittata
 Bilde av Sphecomyia vespiformis

Blomsterfluer
Tovinger formelt beskrevet i 1829
Dyr formelt beskrevet av Pierre André Latreille